“હે ગૌતમ ! ક્ષણનો પણ પ્રમાદ કરીશ નહીં”. સર્વજ્ઞા, વીતરાગ એવા પ્રભુ વીરના વચનમાં શ્રી આગમ સૂત્રનો સાર છુપાયેલો છે. સંસાર પરિભ્રમણથી મુક્ત થવાનું જ લક્ષ્ય જયારે હોય છે ત્યારે, સાધના જ ધ્યેય બની જાય છે. પ્રત્યેક ક્ષણે મનની પરિણતિ, વિચારધારા, પાવન અને પાવનતર થવી જોઈએ. ત્યારે જ આત્માની દુર્દશા કરનારું એક પણ નિમિત્ત પ્રભુ વચન પ્રમાણે સ્વીકાર્ય નથી. જાગૃતિ સતત રાખવાની છે અને પુરુષાર્થ કરવાનો છે. ત્યારે જ કોઈક ધન્ય ક્ષણે મુક્ત સ્વરૂપ પ્રાપ્ત થાય છે. સંયમ માર્ગના સ્વીકાર માટે ઉત્સુક એવા મુમુક્ષુએ આવી ઉચ્ચ વિચારધારાની શિક્ષા પ્રાપ્ત કરવાની છે. જેથી વૈરાગ્ય ક્ષણિક નહીં, ચિરંજીવ બને, ઉત્સાહમાં વૃદ્ધિ થતી રહે. સંવાદ કરીએ.